ก่อนหน้านี้ท้องเสียบ่อยมากค่ะ บางวันแน่นท้องเหมือนมีลมเวลาจะขับถ่ายมีอาการปวดท้องเกร็งค่ะ ตอนกลางคืนปวดจนสะดุ้งตื่น ปวดหนักสุดเวลามีประจำเดือนเกรงไปหมดลุกแทบไม่ขึ้น ช่วงหลัังควบคุมการขับถ่ายยากมากค่ะ กลั้นอุจาระแทบไม่ได้หลังทานข้าวต้องอยู่ใกล้ห้องน้ำตลอดค่ะ อยากทราบโรคสาเหตุของโรคและการรักษาค่ะ
สวัสดีค่ะ อาการท้องเสียบ่อยๆอาจเกิดจาก-อาหารเป็นพิษ มักเป็นเฉียบพลันประมาณ 1-3 วัน อาจมีคลื่นไส้ ปวดท้อง ร่วมด้วย-ลำไส้อักเสบหรือติดเชื้อ อาจเป็นเรื้อรังได้-โรคลำไส้แปรปรวน-โรคมะเร็งลำไส้ใหญ่-ขาดเอนไซม์แลคโทคในการย่อยนม จะท้องเสียเมื่อรับประทานอาหารจำพวกนม-ผลจากการใช้ยาบางประเภทเช่น ยาปฏิชีวนะ ยารักษาโรคมะเร็ง รวมถึงยาลดกรดที่มีแมกนีเซียม-หลังการผ่าตัดเช่นการผ่าตัดลำไส้ หรือการผ่าตัดนำถุงน้ำดีออกไปดังนั้นหากถ่ายเหลวมาเรื้อรัง ร่วมกับมีอาการซีด อ่อนเพลีย หรือถ่ายเป็นเลือดปนร่วมด้วย น้ำหนักลด ควรไปพบแพทย์เพื่อตรวจเพิ่มเติม สาเหตุมีได้หลายอย่างจำเป็นต้องตรวจอุจจาระ ตรวจเลือด หรือส่องกล้องทางเดินอาหารในบางรายการดูแลตัวเองเบื้องต้น ดื่มน้ำมากๆไม่ให้ขาดน้ำ อาจผสมเกลือแร่ละลายในน้ำร่วมด้วย รับประทานยาแก้ปวดท้องได้ รับประทานอาหารอ่อนๆและสุกสะอาด